Georgi Lvov
Georgi Lvov (vene Георгий Евгеньевич Львов; 2. november (vkj. 21. oktoober) 1861 Dresden, Saksimaa kuningriik – 7. märts 1925 Pariis, Prantsusmaa) oli Venemaa riigitegelane ja Ajutise Valitsuse esimene juht alates 23. märtsist kuni 21. juulini 1917. Georgi Lvov lõpetas Moskva ülikooli õigusteaduskonna. 1905. aastal valiti ta Venemaa Keisririigi I Riigiduumasse, konstitutsiooniliste demokraatide partei liikmena. Aastatel 1914–1917 oli ta Ülevenemaalise haigete ja haavatute abistamise liidu esimees.